Dezső Kosztolányi

Dezső Kosztolányi (* 29. marec 1885† 3. november 1936) bol maďarský básnik, prozaik a prekladateľ.

 Život 
Narodil sa v uhorskom meste Subotica, ktoré mu neskôr poslúžilo ako model pre fiktívne mesto Sárszeg, použité v jeho novelách. Začal študovať v Budapešti a neskôr vo Viedni, kde tiež začal pracovať ako novinár. Od roku 1908 bol budapeštianskym spravodajcom.

 Dielo 
vľavo|náhľad|Hrob Dezsőa Kosztolányiho na Kerepesi cintorín, od Andrása Őszeho
V roku 1907 vydal prvú básnickú zbierku Medzi štyrmi stenami, v roku 1910 druhú, Náreky úbohého dieťaťa, ktorá bola veľmi úspešná. Od tej doby vydal obrovské množstvo noviel (napr. zväzok Kornél Esti, 1933) i básnických zbierok, takmer jednu knihu ročne.

 Básnické zbierky 
 Chlieb a víno (1920)
 Náreky smutného muža (1924)
 Nahý (1929)
 Zúčtovanie (1935)

 Romány 
 Krvavý básnik Nero (1921, slovensky 1935)
 Škovránok (1924, slovensky 1961)
 Zlatý drak (1925, česky 1974, slovensky doposiaľ nie je dostupný po slovensky)
 Anna Édešová (1926, slovensky ako Slúžka 1969 alebo Sladská vrahyňa 2015)

Od roku 1908 prispieval do časopisu Nyugat (Západ) svojimi básňami. Zomrel v roku 1936 na rakovinu. Mimo svoje vlastné dielo bol veľmi plodným prekladateľom, najmä z angličtiny. Do maďarčiny preložil napríklad Rómea a Júliu, Alicu v krajine zázrakov či Kiplingovu báseň Keď. Prekladal tiež básne Rainera Maria Rilkeho a Paula Valéryho. Antológia prekladov: Moderní básnici (1913), Čínske a japonskej básne (1931).

 Slovenské preklady 
Kosztolányiho poéziu preložili Valentín Beniak a Emil Boleslav Lukáč v antológiach maďarskej poézie Na brehu čiernych vôd (1943) a Spoveď Dunaja (1976). Valentín Beniak je aj autrom antológie maďarskej poézie Večerná blýskavica (1957), ktorá obsahuje šesťdesiattri Kosztolányiho básní z jeho celkových šesťdesiatich štyroch.

Alžbeta Göllnerová-Gwerková preložila jeho román Krvavý básnik Nero (1935) a tým Kosztolányiho uviedla do slovenského (aj českého) literárneho kontextu.

 Referencie 

 Iné projekty 

 Zdroj 

Kategória:Maďarskí prekladatelia
Kategória:Maďarskí spisovatelia
Kategória:Maďarskí spisovatelia románov
Kategória:Maďarskí básnici
Kategória:Maďarskí novinári
Kategória:Osobnosti zo Subotice
Kategória:Pochovaní na cintoríne Kerepesi